ഇടുക്കി സിപിഎമ്മിലെ കൂട്ടരാജി പ്രതികരണവുമായി ജില്ലാ സെക്രട്ടറി കെ കെ ജയചന്ദ്രന് ഇടുക്കി: ഇടുക്കി മറയൂരില് സിപിഐയില് ചേര്ന്നത് സിപിഎം പുറത്താക്കിയവരെന്ന് സിപിഎം ഇടുക്കി ജില്ലാ സെക്രട്ടറി കെ കെ ജയചന്ദ്രന്. ദേവികുളത്തെ സ്ഥാനാര്ഥി എ രാജയെ തോല്പ്പിക്കാന് ശ്രമിച്ചതിന് രാമരാജിനെതിരെ നടപടിയെടുത്തിരുന്നെന്നും ചിലര് പോയാല് പാര്ട്ടി ഒലിച്ചുപോകില്ലെന്നും കെ.കെ.ജയചന്ദ്രന് വ്യക്തമാക്കി. മറയൂര് ഏരിയ കമ്മിറ്റി അംഗവും വട്ടവട പഞ്ചായത്ത് മുന് പ്രസിഡന്റുമായ പി രാമരാജ് ഉള്പ്പടെ 318 പേരാണ് സിപിഎം വിട്ട് സിപിഐയില് ചേര്ന്നത്. വട്ടവടയിലെ ഭൂപ്രശ്നങ്ങളില് സര്ക്കാര് പരിഹാരം കാണുന്നില്ലെന്നാരോപിച്ചായിരുന്നു കൂട്ടരാജി. എന്നാല് പത്ത് ദിവസം മുമ്ബ് തന്ന രാമരാജിനെ സിപിഎമ്മില് നിന്ന് പുറത്താക്കിയിരുന്നുവെന്നാണ് ജില്ലാ സെക്രട്ടറി കെ കെ ജയചന്ദ്രന്റെ വിശദീകരണം. ദേവികുളത്തെ തെരഞ്ഞെടുപ്പ് വീഴ്ചയിലായിരുന്നു നടപടി എടുത്തത്.The post ഇടുക്കി സിപിഎമ്മിലെ കൂട്ടരാജി പ്രതികരണവുമായി ജില്ലാ സെക്രട്ടറി കെ കെ ജയചന്ദ്രന് first appeared on MalayalamExpressOnline.